बहुमुखी व्यक्तित्वका धनी, नेपाली, संस्कृत, हिन्दी, अङ्ग्रेजी भाषामा दखल गरेका बहुभाषी प्रश्रितले छोटो समय नै भए पनि शिक्षक र प्राध्यापक भई यस क्षेत्रको अनुभव समेत हासिल गरेको पाइन्छ । आफू विद्यार्थी छ“दै ट्युसन पढाएका प्रश्रितले २०२१ सालमा बल्कोट हाई स्कुल, अर्घाखा“चीमा शिक्षक कार्य गरे । २०२२ सालमा आफ्नै सक्रियतामा स्थापित गणेश जनता मा.वि.मा प्रधान अध्यापक भए । २०२३ सालमा भैरहवा कलेजमा रात्री अध्ययन कक्षा सन्चालन गरी २०२४ सालमा लुम्बिनी कलेजका प्राध्यापक बने । २०२९देखि २०३१ सम्म प्रवासी जीवन बिताउ“दा बनारसको नेपाली संस्कृत महाविद्यालयमा पनि उनले प्राध्यापन गरेको पाइन्छ ।
